b'\n_START_ARTICLE_\nVytautas Petras Ple\xc4\x8dkaitis\n_START_SECTION_\nI\xc5\xa1silavinimas\n_START_PARAGRAPH_\n1957\xe2\x80\x931966\xc2\xa0m. mok\xc4\x97si Kalvarijos vidurin\xc4\x97je mokykloje, bet buvo priverstas j\xc4\x85 palikti, nes buvo sulaikytas KGB u\xc5\xbe antisovietini\xc5\xb3 lapeli\xc5\xb3 platinim\xc4\x85 Kalvarijoje. 1968\xc2\xa0m. baig\xc4\x97 Kalvarijos vakarin\xc4\x99 vidurin\xc4\x99 mokykl\xc4\x85. 1968\xc2\xa0m. \xc4\xafstojo \xc4\xaf Vilniaus universiteto (VU) Istorijos fakultet\xc4\x85, bet u\xc5\xbe politin\xc4\x99 veikl\xc4\x85 1972\xc2\xa0m. pa\xc5\xa1alintas, 1978\xe2\x80\x931981\xc2\xa0m. istorij\xc4\x85 VU baig\xc4\x97 neakivaizd\xc5\xbeiai.\n_START_SECTION_\nVeikla\n_START_PARAGRAPH_\n1966\xe2\x80\x931968\xc2\xa0m. statyb\xc5\xb3 darbininkas. 1972\xe2\x80\x931974\xc2\xa0m. tarnavo soviet\xc5\xb3 kariuomen\xc4\x97je. 1975\xc2\xa0m. draudimo agentas ir kaimo mokyklos mokytojas Marijampol\xc4\x97s rajone. 1976\xe2\x80\x931980\xc2\xa0m. istorijos mokytojas, 1980\xe2\x80\x931984\xc2\xa0m. Kult\xc5\xabros paminkl\xc5\xb3 apsaugos inspekcijos archeologas, 1984\xe2\x80\x931988\xc2\xa0m. mokytojas ir d\xc4\x97stytojas, 1988\xe2\x80\x931990\xc2\xa0m. Klaip\xc4\x97dos Ma\xc5\xbeosios Lietuvos istorijos muziejaus direktoriaus pavaduotojas mokslo reikalams._NEWLINE_1990\xe2\x80\x931992\xc2\xa0m. Lietuvos Respublikos Auk\xc5\xa1\xc4\x8diausiosios Tarybos deputatas, Nepriklausomos valstyb\xc4\x97s atk\xc5\xabrimo akto signataras. 1992\xe2\x80\x931996\xc2\xa0m. Seimo narys Lietuvos-Lenkijos tarpparlamentin\xc4\x97s grup\xc4\x97s pirmininkas, Lietuvos-Vokietijos tarparlamentin\xc4\x97s grup\xc4\x97s pirmininko pavaduotojas. 1996\xe2\x80\x932001\xc2\xa0m. Lietuvos Respublikos nepaprastasis ir \xc4\xafgaliotasis ambasadorius Ukrainoje ir Moldovoje-1997\xe2\x80\x932001\xc2\xa0m. 2000\xe2\x80\x932001\xc2\xa0m. ambasadorius Gruzijoje su rezidencija Kijeve. 2001\xe2\x80\x932005 UR ministro patar\xc4\x97jas. Nuo 2005\xc2\xa0m. gruod\xc5\xbeio 5 d. Lietuvos generalinis konsulas \xc5\xbdenevoje, nuo 2007\xc2\xa0m rugpj\xc5\xab\xc4\x8dio 29 d. iki 2010\xc2\xa0m. rugpj\xc5\xab\xc4\x8dio 16 d. nepaprastasis ir \xc4\xafgaliotasis ambasadorius \xc5\xa0veicarijoje (paskirtas LR prezidento Valdo Adamkaus dekretu). 2008\xc2\xa0m. suteiktas diplomatinis nepaprastojo ir \xc4\xafgaliotojo ambasadoriaus rangas._NEWLINE_1988\xc2\xa0m. Klaip\xc4\x97dos Lietuvos Persitvarkymo S\xc4\x85j\xc5\xabd\xc5\xbeio iniciatyvin\xc4\x97s grup\xc4\x97s ir tarybos narys, Klaip\xc4\x97dos S\xc4\x85j\xc5\xabd\xc5\xbeio tarybos pirmininko pavaduotojas, Lietuvos Persitvarkymo S\xc4\x85j\xc5\xabd\xc5\xbeio seimo narys. Nuo 1991\xc2\xa0m. gegu\xc5\xbe\xc4\x97s m\xc4\x97n. Lietuvos socialdemokrat\xc5\xb3 partijos narys, 1991\xe2\x80\x931992\xc2\xa0m. LSDP tarybos narys._NEWLINE_Kartu su Lenkijos ambasadoriumi Janu Vidackiu pareng\xc4\x97 dokument\xc5\xb3 rinkin\xc4\xaf \xe2\x80\x9eLietuvos-Lenkijos santykiai 1917\xe2\x80\x931994\xc2\xa0m.\xe2\x80\x9cV.,1998. Para\xc5\xa1\xc4\x97 populiarias Jogailos ir Barboros Radvilait\xc4\x97s biografijas knygoje \xe2\x80\x9eI\xc5\xa1 kur mes at\xc4\x97jome\xe2\x80\x9c, daug straipsni\xc5\xb3 Ma\xc5\xbeosios Lietuvos, Klaip\xc4\x97dos miesto istorijos ir kult\xc5\xabros klausimais. Knygos \xe2\x80\x9eJie valdo pasaul\xc4\xaf\xe2\x80\x9c bendraautoris.I\xc5\xa1 vokie\xc4\x8di\xc5\xb3 k.i\xc5\xa1vert\xc4\x97 Aleksander Giese. "Laisvieji m\xc5\xabrininkai". V.,2006. Knygos "\xc5\xa0veicarija, kurios nepa\xc5\xbe\xc4\xafstame". V., 2013.  ir knygos "Nepriklausomyb\xc4\x97s Akto signataras Jurgis \xc5\xa0aulys. Demokratas, valstybininkas, diplomatas", V., 2015., p. 285, autorius. 2018 m. i\xc5\xa1leido knyg\xc4\x85 "Masonai, laisvieji m\xc5\xabrininkai k\xc5\xabr\xc4\x99 irstiprin\xc4\x99 Lietuv\xc4\x85."Bendradarbiauja Lietuvos spaudoje, portale 15min. aktualiais Lietuvos vidaus ir u\xc5\xbesienio politikos klausimais.\n_START_SECTION_\n\xc5\xa0eima\n_START_PARAGRAPH_\nVed\xc4\x99s, \xc5\xbemona Nijol\xc4\x97. Dukros Aist\xc4\x97 ir \xc5\xbdygint\xc4\x97. Broliai Romanas, Gintautas, Juozas (i\xc5\xa1 t\xc4\x97vo pus\xc4\x97s), Algimantas, sesuo Vida.'